Albinas Čepas

Albinas Čepas (iki 1939 m. Čepauskas, 1898 m. gruodžio 8 d. Minupiuose, Kelmės rajonas – 1963 m. liepos 17 d. Palangoje) – sovietinis karinis veikėjas, generolas.

 Biografija 
Nuo 1918 m. Lietuvos kariuomenės savanoris. 1919 m. baigė Kauno karo mokyklą, 1925 m. Aukštuosius karininkų kursus, 1931 m. Aukštesniųjų kariuomenės viršininkų kursus, 1934 m. Generalinio štabo kursus. 1936–1940 m. 5-ojo pėstininkų pulko vadas.

1940 m. birželio 25 d. „Liaudies vyriausybės“ paskirtas krašto apsaugos viceministru. 1940 m. brigados generolas. Nuo 1940 m. gruodžio mėn. Raudonosios armijos 29-ojo šaulių teritotinio korpuso 179-osios divizijos vadas, generolas majoras. 1941 m. birželio mėn. kartu su daugeliu kitų pasiųstas į aukštesniųjų vadų tobulinimosi kursus Maskvoje. Ne taip, kaip dalis jų, išvengė represijų. Per Antrąjį pasaulinį karą dėstė Maskvos karo akademijoje.

1945–1951 m. Lietuvos kūno kultūros instituto, vėliau – Lietuvos žemės ūkio akademijos Karinio parengimo katedros viršininkas.

 Įvertinimas 
1926 m. II rūšies Vyčio kryžiaus 1 laipsnio ordinas

 Šaltiniai 

Kategorija:Lietuvos generolai
Kategorija:5-ojo pėstininkų Lietuvos Didžiojo kunigaikščio Kęstučio pulko vadai
Kategorija:TSRS generolai
Kategorija:Lietuvos TSR asmenybės
Kategorija:Lietuvos karybos pedagogai